दरअसल, ईरान के खिलाफ आज (सोमवार) से अमेरिका के अब तक के सबसे कड़े प्रतिबंध लागू हो गए हैं. अमेरिका ने ईरान के बैंकिंग और पेट्रोलियम क्षेत्र पर यह पाबंदी लागू की है, जिसके तहत ईरान से तेल खरीदने वाले यूरोप, एशिया तथा अन्य सभी देशों और कंपनियों पर भी प्रतिबंधात्मक कार्रवाई का प्रावधान है. ट्रंप प्रशासन के इस कठोर निर्णय के बाद यह माना जा रहा था कि अमेरिका ईरान के सबसे बड़े तेल खरीदारों में शुमार भारत को लेकर भी कोई बड़ा कदम उठा सकता है.